ท่าอากาศยานดอนเมือง ยกระดับมาตรการการคัดกรองผู้โดยสารเพื่อรองรับและป้องกันการแพร่ระบาดของโรค COVID-19
ท่าอากาศยานดอนเมือง ยกระดับมาตรการการคัดกรองผู้โดยสารเพื่อรองรับและป้องกันการแพร่ระบาดของโรค COVID-19เรือโท สัมพันธ์ ขุทรานนท์ ผู้อำนวยการท่าอากาศยานดอนเมือง เปิดเผยว่า เพื่อเป็นการป้องกันการแพร่ระบาดของโรค COVID-19 ให้เข้มงวดยิ่งขึ้น ท่าอากาศยานดอนเมือง ได้เพิ่มการติดตั้งจุดตรวจคัดกรองผู้โดยสารขาออก (Exit Screening) ด้วยเครื่องตรวจวัดอุณหภูมิอินฟราเรดขนาดเล็ก (Handheld Thermoscan) บริเวณทางเข้าจุดตรวจหนังสือเดินทางผู้โดยสารขาออก ชั้น 3 อาคารผู้โดยสารระหว่างประเทศ อาคาร 1 และบริเวณทางเข้าจุดตรวจค้นผู้โดยสารขาออก ชั้น 3 อาคารผู้โดยสารภายในประเทศ อาคาร 2 และจุดตรวจคัดกรองผู้โดยสารขาเข้า บริเวณทางออกผู้โดยสารขาเข้า ชั้น 1 อาคารผู้โดยสารภายในประเทศ อาคาร 2 ซึ่งอาจส่งผลให้เกิดความไม่สะดวกต่อผู้โดยสารและผู้ใช้บริการทั้งนี้ยังได้ขอแนะนำให้ผู้โดยสารที่จะเดินทางเผื่อเวลาการเดินทางขึ้นเครื่อง เพื่อป้องกันการพลาดเที่ยวบิน หากท่านพบเห็นปัญหาในการให้บริการ หรือปัญหาอื่นๆ สามารถติดต่อไปยัง AOT Contact Center 1722 หรือศูนย์ประชาสัมพันธ์ ทดม. โทร 0 2535 1192 ตลอด 24 ชั่วโมง